Snižen kreditni rejting SAD!
Agencija „Standard & Poor's“ po prvi put u istoriji smanjila kreditnu vrednost najveće svetske ekonomije
Agencija je takođe navela da snižavanje rejtinga odražava njeno mišljenje da su "efikasnost, stabilnost i predvidljivost američkih zakonodavnih i političkih institucija oslabili u vremenu koje obeležavaju fiskalni i ekonomski izazovi". finansijska analitičarka i predsednica kompanije „Envision Capital“ kaže: "'Dvostruko A plus' nije kraj sveta. Svakako da je reč o ogromnoj mrlji, ali i druge zemlje su živele sa snižavanjem rejtinga i napredovale posle toga". Ona ističe da će tako biti i sa SAD ... "Ljudi kažu da će ovo biti katastrofa, armagedon ... Budimo relani, ako investitori počnu da paniče, gde će ih to dovesti? Nije katastrofa, niti će biti armagedon, jer i dalje možemo da plaćamo kamatu na hartije od vrednosti, i to ne predstavlja toliko veliki procenat našeg federalnog duga". Zvaničnici Sekretarijat za finansije kritikovali su odluku agencije navodeći da je napravljena greška u proceni duga za 2.000 mioijardi dolara. "S&P" je priznao grešku, ali nije promenio odluku. Druge dve agencije „Moody's“ i „Fitch“, za sada nisu snizile rejting SAD. Američki predsednik  reagovao je na snižavanje kreditnog rejtinga rekavši da izabrani lideri "moraju da rade bolje". U saopštenju iz Bele kuće, dogovor o smanjenju ogromnog deficita države i izbegavanju bankrotstva naziva se važnim prvim korakom, ali se zakonodavci poziovaju da zaborava na stranačke razlike, kako bi se američka ekonomija ojačala.